1. travnja u Domovinskom ratu

**Domovinski rat po nadnevcima**: 1. travnja u Domovinskom ratu.

- **Općinski izbori u Hrvatskoj održati će se 22. o.m.**, predizborna aktivnost političkih stranaka već je u tijeku, održavanju se dogovori i predizborni skupovi, zidovi i stupovi uz prometnice obljepljuju se predizbornim plakatima, slikama i parolama kandidata.

- **Po završetku 12. kongresa Saveza socijalističke omladine Hrvatske raspuštena je ta organizacija, te zaključeno da se osnuje savez omladine Hrvatske.**

- Vijeće za narodnu obranu i zaštitu ustavnog poretka Republike Hrvatske ocijenilo zaključke Predsjedništva SFRJ u cijelosti neprihvatljivim.

- **Izvršno vijeće tzv. krajine u Kninu donijelo odluku "o sjedinjenju krajine Republici Srbiji".**

- U Kninu teroristi postavili ultimatum JNA da intervenira i da im dade oružje.

- U Slavoniji, Baranji i Srijemu niču barikade, sve češći incidenti i pucnjava srpskih terorista.

- U Titovoj Korenici pretučena ekipa novinara Hrvatskog radija u sastavu: Mladen Kušec, Miljenko Kopač i Dubravko Pavčec.

- "Kninski šerif" Milan Martić okupljenim građanima u Kninu izjavio da mu je u telefonskom razgovoru predsjednik Srbije Slobodan Milošević obećao oružje.

- Opća opasnost u Osijeku, Unešiću, mjere krajnjeg opreza u Šibeniku, Dubravicama, Bilicama, Raslini i Lozovcu.

- Tisuću granata palo na grad Osijek.

- **U žestokom napadu srpske armije na Vinkovce** troje ljudi izgubilo život, a devetero ih je ranjeno.

- **Nakon napada četnika na Bijeljinu**, Muslimani podigli barikade na izlazima iz grada i započeli **ulične borbe** protiv paravojske iz Srbije.

- Srbijanska Skupština u Beogradu, većinom glasova, odbila prijedlog da se po hitnom postupku razmatra razoružanje paravojnih formacija u Srbiji. Ministar policije Zoran Sokolović, naime, tvrdi da u Srbiji nema paravojnih formacija.

- U Bruxellesu održani pregovori čelnika BiH pod okriljem EZ. Dogovoreno osnivanje radne skupine od predstavnika triju naroda i zastupnika EZ, koja će definirati novi zemljovid o ustroju posebnih jedinice.

- Nezadovoljni smo s UNPROFOR-om i njegovim djelovanjem u Istočnom sektoru, rekao B. Glavaš, predsjednik osječke vlade i istakao kako je za njegova mandata protjerano 5.000 nesrba, a 600 ljudi je ubijeno.

- **Beogradski "Vrhovni vojni sud" osudio na smrt Vukovarce koji su zamijenjeni 1992. godine**.

- Reportaža britanske televizijske mreže ITN o masovnom stratištu Hrvata na Ovčari potresla svijet.

- **U Italiji sve žešća kampanja protiv Hrvatske - započeli su je fašisti i iredentisti, a priključili su im se i političari koji najčešće traže reviziju Osimskih sporazuma.**

- Počelo suđenje u Međunarodnom sudu pravde u Den Haagu - Srbija optužena za genocid.

- Vijeće sigurnosti osnažilo zabranu letenje nad BiH stavivši ju pod strogi nadzor oko 100 NATO-vih zrakoplova.

- Vijeće sigurnosti razmotrit će pitanje slanja 1.600 "plavih kaciga" za nadgledanje prekida vatre u Hrvatskoj, a broj vojnika koji će se smjesta poslati u BiH smanjen je na zahtjev SAD na 3.500, stoji u jednoglasno usvojenoj Rezoluciji 908 Vijeća sigurnosti.

- Vijeće sigurnosti UN-a jednoglasno donijelo rezoluciju broj 981, 982 i 983, kojima se određuje budućnost mandata snaga UN-a u Hrvatskoj, BiH i Makedoniji, prema kojima će UN-CRO u Hrvatskoj ostati osam mjeseci.

- Rezolucija 981 o novom mandatu snaga UN-a za Hrvatsku najsnažniji je politički dokument kojeg je donijelo Vijeće sigurnosti u korist Republike Hrvatske, rekao ministar vanjskih poslova RH dr. Mate Granić po povratku iz New Yorka u Zagreb.

- U Sarajevskom sjedištu zaštitnih snaga priopćeno da su postrojbe Fikreta Abdića i Srba iz okupiranih dijelova Hrvatske izvele jači pješački napad prema položajima Armije BiH istočno od Velike Kladuše, ali crtu razdvajanja nisu uspjeli pomaknuti.

- General Tihomir Blaškić otputovao iz Zagreba u Den Haag, gdje će se svojevoljno pojaviti pred Međunarodnim sudom za ratne zločine počinjene na prostorima bivše Jugoslavije.

- Američki analitičari otkrili nove dokaze o zločinima bosanskih Srba nad Srebreničanima i to na temelju svjedočanstva pripadnika paravojske bosanskih Srba Dražena Erdemovića i snimaka iz zraka načinjenih iz špijunskog zrakoplova U-2.

- Istražitelji Međunarodnog suda za ratne zločine na tlu bivše Jugoslavije (ICTY) stigli u BiH.

## Izvori

* Hrvatski informativni centar *Hrvatski spomenar: 1. travnja - 10. travnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.